31996R0539
L 079/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 539/96 НА СЪВЕТА
от 25 март 1996 година
за изменение на Регламенти (ЕИО) № 1134/91, (ЕИО) № 4088/87 и (ЕО) № 1981/94 относно тарифния режим, приложим спрямо вноса в Общността на продукти по произход от Западния бряг и Ивицата Газа
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113 от него,
като взе предвид предложението на Комисията,
като има предвид, че продуктите по произход от Западния бряг и Ивицата Газа се ползват с преференциален режим по отношение на достъпа до пазара на Общността по силата на Регламент (ЕИО) № 1134/91 (1);
като има предвид, че този режим предвижда свободен достъп до пазара на Общността за индустриалните продукти и преференциален режим спрямо определени земеделски продукти;
като има предвид, че, за да се подкрепи мирния процес в Средния Изток е важно да се увеличи помощта от страна на Общността чрез изпълнение на нови мерки за насърчаване износа от Западния бряг и Ивицата Газа и за тази цел е необходимо преференциалният тарифен режим да обхване и отрязаните цветя; като има предвид, че е необходимо гореспоменатият регламент да се измени съответно;
като има предвид, че, за да се избегнат несъответствията в режима, тази тарифна отстъпка трябва да се подчини на същите условия на ценообразуване, каквито са установени в рамките на преференциалния режим, прилаган за отрязани цветя по произход от някои средиземноморски страни, в съответствие с Регламент (ЕИО) № 4088/87 (2);
като има предвид, че за да може тарифната квота за отрязани цветя да се прилага пряко, е необходимо да се измени Регламент (ЕО) № 1981/94 (3) по отношение на тарифните квоти за въпросните продукти,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 1134/91 се изменя, както следва:
1.
Към член 3, параграф 1 се добавя следната алинея:
„За отрязани цветя, спадащи към код КН 0603 10, вносните митни сборове се премахват в рамките на годишната тарифна квота на Общността от 1 500 t.“
2.
Член 4 се заменя със следния текст:
„Член 4
Приложими правила за произход са определените в Регламент (ЕИО) № 2454/93 на Комисията от 2 юли 1993 г., относно определяне на разпоредби за прилагането на Регламент (ЕИО) № 2913/92 на Съвета за създаване на Митнически кодекс на Общността (4).
Член 2
Регламент (ЕИО) № 4088/87 се изменя, както следва:
1.
Заглавието се заменя със следния текст:
„Регламент (ЕИО) № 4088/87 на Съвета от 21 декември 1987 година относно определяне на условията за прилагане на преференциални вносни митни сборове за определени продукти на цветарското производство с произход от Кипър, Израел, Йордания и Мароко, както и от Западния бряг и Ивицата Газа“.
2.
В член 1 изразът „с произход от Кипър, Израел, Йордания и Мароко“ се заменя с текста „с произход от Кипър, Израел, Йордания и Мароко, както и от Западния бряг и Ивицата Газа“.
3.
Следната алинея се добавя към член 2, параграф 4:
„Тези разпоредби се прилагат mutatis mutandis спрямо Западния бряг и Ивицата Газа“.
Член 3
Регламент (ЕО) № 1981/94 се изменя, както следва:
1.
Към член 3, първа алинея, след думата „Мароко“ се добавя текстът „както и от Западния бряг и Ивицата Газа“.
2.
В приложение Х:
-
заглавието се чете, както следва:
„ЗАПАДЕН БРЯГ И ИВИЦАТА ГАЗА“,
-
таблицата се допълва, както следва:
„09 1382
0603 10
Отрязани цветя и цветни пъпки, свежи:
- от 1 януари до 31 декември 1996 г.
1 500
0“
Член 4
Настоящият регламент влиза в сила в деня на публикуването му в Официален вестник на Европейските общности.
Той се прилага от 1 януари 1996 г.
Настоящият регламент има задължително действие в своята цялост и се прилага пряко във всички държави-членки.
Съставен в Брюксел на 25 март 1996 година.